De Villota sto i oktober fram offentlig for første gang siden ulykken, da hun ga et eksklusivt intervju til magasinet og deretter en pressekonferanse for andre medier. Hun fortalte at hun også hadde mistet smaks- og luktesansen, fremdeles led av hodepiner, og skulle gjennomgå ytterligere operasjoner, men at hun var åpen for å vende tilbake til racing en gang i framtiden såfremt hun kunne få en lisens, og at hun også ønsket å involvere seg i arbeidet for å forbedre sikkerheten i motorsport. Hun offentliggjorde også en datagrafikk som viste omfanget av kranieskadene hennes etter ulykken.